**Državljanska in domovinska kultura in etika, 8. razred, 6. teden**

(20. 4. – 24. 4. 2020)

1. **šolska ura: PONAVLJANJE IN UTRJEVANJE**
* Zdaj je napočil čas, da malo **ponovimo in utrdimo** na novo usvojeno znanje iz sklopov **Finance, delo in gospodarstvo** ter **Svetovna skupnost**. Spodaj imate nekaj **vprašanj**. Nanje po točkah **odgovorite v zvezke**. Pomagajte si z zvezkom ali učbenikom. S temno barvo so označeni **minimalni standardi**.
* **Fotografijo ali scan odgovorov** mi oddajte v **Teams učilnico DKE 8. razred**. Pazite na rok oddaje. (Če se bo kje zataknilo, pa mi jo pošljite po elektronski pošti) V bližnji prihodnost vas čaka kakšno preverjanje znanja … ☺

**Finance, delo in gospodarstvo**

1. Kaj so to dobrine in kaj storitve?
2. **Opiši pravico do lastnine. Kakšna je razlika med zasebno in javno lastnino?**
3. **Opiši pravico do dela.**
4. **Opiši pravico do enakega plačila za enako delo.**
5. Kako poteka iskanje zaposlitve od začetka do konca?
6. Ali slovenska država poskrbi za brezposelne? Na kakšen način?
7. **Kako bi opisali uspešno podjetje?**
8. Razloži pojme kapital, kapitalizem, delnica, dividenda.
9. **Navedi nekaj pogostih vzrokov, zakaj med delodajalci in delojemalci prihaja do konfliktov. Kako lahko konflikte razrešijo? Kaj je to stavka?**
10. Naštej vsaj tri državne ustanove.
11. **Od kje država dobiva sredstva za svoje delovanje? Pojasni, opiši.**

**Svetovna skupnost**

1. **Kaj je globalizacija?**
2. **Navedi eno pozitivno in eno negativno posledico kulturne globalizacije.**
3. **Navedi eno pozitivno in eno negativno posledico informacijske globalizacije.**
4. **Navedi eno pozitivno in eno negativno posledico gospodarske globalizacije.**
5. Kaj je lokalni, nacionalni in globalni problem?
6. **Navedi dva globalna problema in pojasni, zakaj sta po tvojem to pomembni svetovni vprašanji.**
7. Naštej in opiši vsaj tri primere, kako lahko posamezniki sami prispevamo k varstvu okolja!
8. Navedi dve veliki težavi nerazvitih držav! Kako jih bi rešil/a?
9. Navedi dve težavi razvitih držav! Kako bi jih rešil/a?
10. Kaj je trajnostni razvoj? Zakaj je tako pomemben?
11. Kakšna je razlika med sprejemljivim in nesprejemljivim tveganjem?